CELEX: E2013P0005
Language: fi
Date: 2013-04-08 00:00:00
Title: DB Schenkerin 8 päivänä huhtikuuta 2013 EFTAn valvontaviranomaista vastaan nostama kanne (Asia E-5/13)

20.6.2013   
            
            
               FI
            
            
               Euroopan unionin virallinen lehti
            
            
               C 174/12
            
         DB Schenkerin 8 päivänä huhtikuuta 2013 EFTAn valvontaviranomaista vastaan nostama kanne
   (Asia E-5/13)
   2013/C 174/08
   Schenker North AB, Schenker Privpak AB ja Schenker Privpak AS (yhdessä DB Schenker), asiamiehenään asianajaja Jon Midthjell, asianajotoimistosta Advokatfirmaet Midthjell AS, Grev Wedels plass 5, 0151 Oslo, Norja, ovat nostaneet 8 päivänä huhtikuuta 2013 EFTAn tuomioistuimessa kanteen EFTAn valvontaviranomaista vastaan.
   Kantajat kehottavat EFTAn tuomioistuinta
   
               1)
            
            
               kumoamaan EFTAn valvontaviranomaisen 25 päivänä tammikuuta 2013 asiassa N:o 73075 (DB Schenker) antaman päätöksen siltä osin kuin siinä evätään RAD 2012 -sääntöjen 3 artiklan a alakohdan sekä 4 artiklan 4 ja 6 kohdan nojalla täysi tai osittainen tutustuminen asiakirjoihin asiakirja-aineistossa, jonka perusteella annettiin EFTAn valvontaviranomaisen päätös N:o 321/10/KOL (Norway Post – sitouttamis-/alennusjärjestelmä), sekä siltä osin kuin siinä evätään tutustuminen EFTAn valvontaviranomaisen päätöksen N:o 321/10/KOL täydelliseen versioon;
            
         
               2)
            
            
               kumoamaan EFTAn valvontaviranomaisen 18 päivänä helmikuuta 2013 asiassa N:o 73075 (DB Schenker) antaman päätöksen siltä osin kuin siinä evätään RAD 2012 -sääntöjen 4 artiklan 4 ja 6 kohdan nojalla täysi tai osittainen tutustuminen asiakirjoihin asiakirja-aineistossa, jonka perusteella annettiin EFTAn valvontaviranomaisen päätös N:o 321/10/KOL (Norway Post – sitouttamis-/alennusjärjestelmä);
            
         
               3)
            
            
               määräämään EFTAn valvontaviranomaisen (ja mahdolliset väliintulijat) maksamaan oikeudenkäyntikulut.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               Kantajat Schenker North AB, Schenker Privpak AB ja Schenker Privpak AS kuuluvat DB Schenkeriin, joka on kansainvälinen huolinta- ja logistiikka-alan konserni. Schenker North AB vastaa konsernin Norjassa, Ruotsissa ja Tanskassa harjoittamasta liiketoiminnasta, joka kattaa myös tytäryhtiöiden Schenker Privpak AS:n ja Schenker Privpak AB:n toiminnan.
            
         
               —
            
            
               Kantajat esittivät EFTAn valvontaviranomaiselle 14 päivänä tammikuuta 2013 uudistetun pyynnön tutustua asiakirja-aineistoon, jonka perusteella EFTAn valvontaviranomainen oli 14 päivänä heinäkuuta 2010 antanut päätöksen N:o 321/10/KOL (Norway Post – sitouttamis-/alennusjärjestelmä). EFTAn valvontaviranomainen päätti tutustumispyynnöstä 25 päivänä tammikuuta 2013 ja 18 päivänä helmikuuta 2013 sen mukaisesti, mitä määrätään uusissa asiakirjojen julkisuutta koskevissa säännöissä, jäljempänä ’RAD 2012 -säännöt’, joista säädetään EFTAn valvontaviranomaisen 5 päivänä syyskuuta antamassa päätöksessä N:o 300/12/KOL. Kantajat vaativat päätösten kumoamista valvonta- ja tuomioistuinsopimuksen 36 artiklan nojalla siltä osin kuin niissä evätään täysi tai osittainen tutustuminen kantajien pyytämiin asiakirjoihin.
            
         Kantajat esittävät, että EFTAn valvontaviranomainen on
   
               —
            
            
               rikkonut RAD 2012 -sääntöjen 2 artiklan 1 kohtaa, joka liittyy yleisön oikeuteen tutustua asiakirjoihin, sekä perusteluvelvollisuuttaan, vrt. valvonta- ja tuomioistuinsopimuksen 16 artikla, niiden asiakirjojen osalta, joihin tutustuminen evättiin RAD 2012 -sääntöjen 3 artiklan a alakohdan nojalla;
            
         
               —
            
            
               rikkonut RAD 2012 -sääntöjen 2 artiklan 1 kohtaa, joka liittyy yleisön oikeuteen tutustua asiakirjoihin, niiden asiakirjojen osalta, joihin tutustuminen evättiin RAD 2012 -sääntöjen 4 artiklan 6 kohdan nojalla täysin tai osittain; sekä
            
         
               —
            
            
               rikkonut RAD 2012 -sääntöjen 2 artiklan 1 kohtaa, joka liittyy yleisön oikeuteen tutustua asiakirjoihin, sekä perusteluvelvollisuuttaan, vrt. valvonta- ja tuomioistuinsopimuksen 16 artikla, niiden asiakirjojen osalta, joihin tutustuminen evättiin RAD 2012 -sääntöjen 4 artiklan 4 kohdan nojalla täysin tai osittain.